Title: ДО
Author: Administrator
Last saved by: Ilina Yosifova
Company: VSS

ПРОТОКОЛ №4
ОТ ЗАСЕДАНИЕ НА КОМИСИЯТА ПО АТЕСТИРАНЕТО 
И КОНКУРСИТЕ ПРИ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ СЪГЛАСНО §23, АЛ. 2 ОТ ПЗР НА ЗИД НА КРБ (ОБН., ДВ, БР. 106/22.12.2023 Г.), НАСРОЧЕНО НА 05.02.2024 г.

ПРИСЪСТВАТ: Вероника Имова, Олга Керелска, Атанаска Дишева, Стефан Гроздев, Диана Добрева, Деспина Георгиева, Румяна Илиева и Николай Николов

Отсъства: Драгомир Кояджиков

На заседанието присъстват: 
Антонина Попова – директор на дирекция „Конкурси на магистрати“;
Цветанка Тиганчева – началник-отдел „Конкурси на съдии“;
Петя Тянкова – директор на дирекция „Атестиране на магистрати“;
Николина Георгиева – началник-отдел „Атестиране на съдии“;

Протоколирал: Илина Йосифова

След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

Включва за разглеждане в заседанието допълнителна точка Р-12. 

РАЗНИ

Р-1. ОТНОСНО: Заявление от Росица Генадиева Тодорова-Газибарова – изпълняващ функциите „административен ръководител – председател“ на Районен съд – Елин Пелин, за преназначаване на длъжност „съдия“ на основание чл. 169, ал. 5 от ЗСВ.
След проведеното гласуване и при обявения резултат с 6  гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ПРЕНАЗНАЧИ, на основание чл. 169, ал. 5 от ЗСВ, Росица Генадиева Тодорова-Газибарова на заеманата преди избора й за административен ръководител - председател на Районен съд – Елин Пелин длъжност „съдия“ в Районен съд – Елин Пелин, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на новоизбрания административен ръководител – председател на Районен съд – Елин Пелин.

1.2. ВНАСЯ предложението в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за  разглеждане и произнасяне.

Р-2. ОТНОСНО: Предложение от административния ръководител – председател на Военен съд – Сливен, за освобождаване на полк. Воля Петров Кънев от заеманата длъжност „съдия“ във Военен съд – Сливен, на основание чл. 165, ал. 1, т. 1 от ЗСВ.
След проведеното гласуване и при обявения резултат с 6  гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, полк. Воля Петров Кънев от заеманата длъжност „съдия“ във Военен  съд – Сливен, с ранг „съдия във ВКС и ВАС“, считано от 13.02.2024 г. 

2.2. Да се отправи запитване до административния ръководител – председател на Военно-апелативния съд за преценка и упражняване правомощията съгласно чл. 304, ал. 1 от ЗСВ за поощряване на полк. Воля Петров Кънев във връзка с навършването на 65-годишна възраст.

2.3. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за разглеждане и произнасяне. 

Р-3. ОТНОСНО: Предложение от административния ръководител - председател на Софийски градски съд за поощряване на Теменужка Евгениева Симеонова - съдия в Софийски градски съд, с отличие „личен почетен знак първа степен - златен“, както и с парична награда, на основание чл. 303, ал. 2, т. 2, буква „а“ и чл. 303, ал. 3, т. 1 от ЗСВ.
След проведеното гласуване и при обявения резултат с 6  гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ПООЩРИ, на основание чл. 304, ал. 1 от ЗСВ във връзка с чл. 303, ал. 2, т. 2, буква „а“ и чл. 303, ал. 3, т. 1 от ЗСВ, Теменужка Евгениева Симеонова - съдия в Софийски градски съд, с ранг „съдия във ВКС и ВАС“, с отличие „личен почетен знак първа степен - златен“, както и с парична награда в размер на 1500 (хиляда и петстотин) лева за проявен висок професионализъм, безупречно и образцово изпълнение на служебните задължения и високи нравствени качества.

3.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) решението по т. 3.1 да се предостави на дирекция ,,Бюджет и финанси“ , по компетентност. 

3.3. Внася предложенията в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за разглеждане и произнасяне. 

Р-4. ОТНОСНО: Освобождаване на Теменужка Евгениева Симеонова от заеманата длъжност „съдия“ в Софийски градски съд, на основание чл. 165, ал. 1, т. 1 от ЗСВ.
След проведеното гласуване и при обявения резултат с 6  гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.) ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, Теменужка Евгениева Симеонова от заеманата длъжност „съдия“ в Софийски градски съд, с ранг „съдия във ВКС и ВАС“, считано от 13.02.2024 г. 

4.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за разглеждане и произнасяне. 

Р-5. ОТНОСНО: Предложение от  изпълняващия функциите „административен ръководител-председател“ на Военен съд - София, за поощряване на полк. Ванко Димитров Ангелов - заместник на административния ръководител – заместник-председател на Военен съд - София, с отличие ,,личен почетен знак първа степен-златен“, както и с  парична награда на основание чл. 303, ал. 2, т. 2, буква „а“ и чл. 303, ал. 3, т. 1 от ЗСВ. 
След проведеното гласуване и при обявения резултат с 6  гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ПООЩРИ, на основание чл. 304, ал. 1 от ЗСВ във връзка с чл. 303, ал. 2, т. 2, буква „а“ и чл. 303, ал. 3, т. 1 от ЗСВ, полк. Ванко Димитров Ангелов - заместник на административния ръководител - заместник-председател на Военен съд-София, с ранг „съдия във ВКС и ВАС“, с отличие „личен почетен знак първа степен - златен“, както и с парична награда в размер на 1500 (хиляда и петстотин) лева за проявен висок професионализъм, безупречно и образцово изпълнение на служебните задължения и високи нравствени качества.

5.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) решението по т. 5.1 да се предостави на дирекция ,,Бюджет и финанси“ , по компетентност. 

5.3. Внася предложенията в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за разглеждане и произнасяне. 

Р-6. ОТНОСНО: Заявление от полк. Ванко Димитров Ангелов - заместник на административния ръководител - заместник-председател на Военен съд – София, за освобождаване от заеманата длъжност „съдия“ във Военен съд - София, на основание чл. 165, ал. 1, т. 1 от ЗСВ. 
След проведеното гласуване и при обявения резултат с 6  гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.) ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, полк. Ванко Димитров Ангелов от заеманата длъжност „заместник-административен ръководител – заместник-председател“ на Военен съд - София, с ранг „съдия във ВКС и ВАС“, считано от 16.02.2024 г. 

6.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за разглеждане и произнасяне. 

Р-7. ОТНОСНО: Определяне на изпълняващ функциите „административен ръководител – председател“ на Софийски градски съд, поради изтичащ на 12.02.2024 г. мандат.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Алексей Боянов Трифонов -  административен ръководител – председател на Софийски градски съд, за изпълняващ функциите „административен ръководител - председател“ на Софийски градски съд, с ранг „съдия във ВКС и ВАС“, с основно месечно трудово възнаграждение съгласно Таблица  №1 на ВСС за определяне на максималните основни месечни работни заплати на съдии, прокурори и следователи, считано от 12.02.2024 г., до встъпване в длъжност на нов административен ръководител.

7.2. Внася предложението в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за  разглеждане и произнасяне.

Р-8.  ОТНОСНО: Определяне на изпълняващ функциите „административен ръководител – председател“ на Районен съд - Троян, поради изтичащ на 20.02.2024 г. мандат.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.), ДА ОПРЕДЕЛИ на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Петя Николова Гатева  -  административен ръководител - председател на Районен съд - Троян, за изпълняващ функциите „административен ръководител - председател“ на Районен съд - Троян, с ранг „съдия във ВКС и ВАС“, с основно месечно трудово възнаграждение съгласно Таблица  №1 на ВСС за определяне на максималните основни месечни работни заплати на съдии, прокурори и следователи, считано от 20.02.2024 г., до встъпване в длъжност на нов административен ръководител.

8.2. ВНАСЯ предложението в заседание на Съдийската колегия на Висшия съдебен, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 13.02.2024 г., за разглеждане и произнасяне. 

Р-9. ОТНОСНО: Жалба от Жаклин Кръстева срещу решение на Комисията по атестирането и конкурсите по протокол №3/29.01.2024 г., т. Р-1, във връзка с конкурс за първоначално назначаване в районните съдилища, обявен с решение на Съдийската колегия на Висшия съдебен съвет по протокол №43/19.12.2023 г., обн. в ДВ бр. 1/02.01.2024 г.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА УВАЖИ жалбата от Жаклин Кръстева срещу недопускането й до участие в конкурса за първоначално назначаване в районните съдилища, обявен с решение на Съдийската колегия на Висшия съдебен съвет по протокол №43/19.12.2023 г., обн. в ДВ бр. 1/02.01.2024 г. и ДА ДОПУСНЕ същата, на основание чл. 182, ал. 5 от ЗСВ, до участие в конкурса.

Мотиви: С решение на Комисията по атестирането и конкурсите по пр. 3/29.01.2024 г., т. Р-1 са утвърдени, на основание чл. 182, ал. 1 и ал. 3 от ЗСВ, списъци с допуснатите и недопуснатите кандидати в конкурса първоначално назначаване в районните съдилища, обявен с решение на Съдийската колегия на Висшия съдебен съвет по протокол №43/19.12.2023 г., обн. в ДВ бр. 1/02.01.2024 г. Списъците са публикувани на интернет страницата на ВСС на 29.01.2024 г. Съобразно решението на Комисията, един от недопуснатите кандидати до участие в конкурса е Жаклин Кръстева – кандидат с вх. №ВСС-529/12.01.2024 г., тъй като не отговаря на условието на чл. 164, ал. 1 от ЗСВ за прослужени най-малко 3 години за длъжността, за която кандидатства.
	В 3-дневен срок от публикуване на списъците е депозирана в срок жалба с вх. № ВСС-529/31.01.2024 г. от Жаклин Кръстева.  Към жалбата е приложено нотариално заверено копие от стр. 10 и стр. 11 на служебна книжка с отбелязване на 2 м. и 25 д. прослужено време от 06.11.2023 г. до 01.02.2024 г. на длъжност „главен юрисконсулт“. 
Предвид това и изложеното в жалбата, Комисията обобщи следните данни по отношение стажа на кандидатката, а именно:
1. Видно от приложено нотариално заверено копие на трудова книжка, кандидатката е работила от 03.12.2018 г. до 08.02.2022 г. на длъжност „юрисконсулт“. Прослуженото време на тази юридическа длъжност, изчислено от датата на придобиване на правоспособността, а именно 10.10.2019 г. до 08.02.2022 г., възлиза на 2 г. 3 м. и 29 д.
2. Видно от нотариално заверено копие на служебна книжка кандидатката има прослужено време като юрисконсулт от 12.09.2022 г. до 20.03.2023 г. или 6 м. и 8 д.
3. Видно от нотариално заверено копие на служебна книжка кандидатката е работила като главен юрисконсулт за времето от 06.11.2023 г. до 01.02.2024 г. и съответно до датата на подаване на документите за участие в конкурса съгласно чл. 12, ал. 2 от Наредба №1/09.02.2017 г., а именно 12.01.2024 г. тя има прослужено време на тази длъжност в размер на 2 м. и 6 д.
Така сумиран общият й стаж по смисъла на чл. 164, ал. 8 ЗСВ, равняващ се на 3 г. 0 м. и 13 д., обосновава допускането на кандидатката до участие в конкурса, тъй като същата отговаря на условието на чл. 164, ал. 1 от ЗСВ за наличие на най-малко 3 години стаж за длъжността, за която кандидатства.

9.2. Внася предложението в заседание на Съдийската колегия на Висшия съдебен съвет, изпълняваща функциите на Висш съдебен съвет съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),  насрочено за 06.02.2024 г., за разглеждане и произнасяне. 

Р-10.  ОТНОСНО: Решение на Върховния административен съд  №937/26.01.2024 г. по адм. д. №11426/2022 г., образувано по жалба на съдия Милен Василев срещу решение по т.10 от протокол №44/22.11.2022 г. на Съдийската колегия на Висшия съдебен съвет.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10.1. Приема за сведение решение №937/26.01.2024 г. на Върховния административен съд  по адм. дело №11426/2022 г., образувано по жалба на съдия Милен Василев срещу решение по т.10 от протокол №44/22.11.2022 г. на Съдийската колегия на Висшия съдебен съвет във връзка с конкурс за повишаване във Върховен касационен съд – Търговска колегия.

Р-11. ОТНОСНО: Обсъждане на молба - становище от Калин Валентинов Иванов - съдия в Районен съд - Монтана, във връзка с повишаване на място в по-горен ранг „съдия в ОС“. (вх.№ВСС-738/15.01.2024 г.)
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11.1. ПРЕДЛАГА на Съдийската колегия на Висшия съдебен съвет, изпълняваща функциите на Висш съдебен съвет съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), ДА ПОВИШИ, на основание чл. 234 от ЗСВ, Калин Валентинов Иванов – съдия в РС – Монтана, на място в по-горен ранг „съдия в ОС“, считано от датата на вземане на решението.

Мотиви: Постъпила е молба – становище с приложения от Калин Валентинов Иванов – съдия в РС – Монтана, за повишаване на място в по-горен ранг „съдия в ОС“.
По  образуваната преписка допълнително са изискани необходимите документи съгласно Правилата за повишаване на място в по-горен ранг на съдия, а именно справка за наложени и влезли в сила дисциплинарни наказания и заповеди по чл.327 от ЗСВ, както и становище на компетентната етична комисия при РС – Монтана. 
	От анализа на информацията, съдържаща се в преписката за повишаване на място в по-горен ранг, включително и данните от кадровото досие на магистрата, Комисията приема че са налице обективните предпоставки на чл.234 от ЗСВ, както следва:
1. Налице е комплексна оценка „много добра“ от последното атестиране на магистрата. Съдия Иванов е атестиран за придобиване статут на несменяемост с протокол № 34/27.09.2022 г. на Съдийската колегия на ВСС, с приета комплексна оценка“ много добра“.
2.Налице са три прослужени години на съответната или приравнена длъжност. Калин Иванов заема длъжността „съдия“ в РС – Монтана от 08.07.2018 г.
3. Налице е и изискуемия юридически стаж по чл.164 от ЗСВ за длъжността с по-високия ранг. Считано от 05.10.2015 г.  и към настоящия момент, за който период Калин Иванов е бил курсист в НИП, както и е заемал длъжностите „младши съдия“ и „съдия“ в ОСВ – 8 г. и 3 м.
По отношение предпоставките, предвидени в Правилата по прилагане на чл.234 от ЗСВ за повишаване на място в по-горен ранг на съдия, комисията приема следното:
Спрямо съдия Калин Иванов не са налице налагани дисциплинарни наказания по чл. 307, ал.3, както и заповеди по чл.327 от ЗСВ/приложена е служебна бележка по т.1 и т.3 от Правилата/
Според становището на Комисията по професионална етика/КПЕ/ при РС – Монтана, по отношение на съдия Иванов „комисията не констатира действия или бездействия на магистрата Калин Иванов, които да нарушават правилата на Кодекса за етично  поведение на българските магистрати“. 
По-нататък в становището КПЕ констатира, че няма данни за нарушения на шест от принципите, заложени в Кодекса, а именно независимостта, безпристрастността, справедливостта, почтеността, компетентността и конфиденциалността на съдия Иванов.
В заключение, становището съдържа коментар на определени аспекти от поведението на съдия Иванов. За същите обаче не би могло да се направи извод, че съставляват нарушение на изискуемите правила за поведение, произтичащи от принципите на вежливост и толерантност, както на благоприличие, регламентирани в Кодекса.
В допълнение следва да бъде отбелязано и това, че Правилата за организацията и дейността на Комисиите по професионална етика в съдилищата, предвиждат специален ред и условия, при които се установява дали от страна на магистрат е налице поведение, противоречащо на правилата за професионална етика. В този смисъл чл.10 и сл. от Правилата предвиждат иницииране на проверка  в хипотезите на лимитативно изброени случаи, както и специална процедура по извършване на проверката. 
Във връзка с горното се налага и изводът, че за съдия Иванов са налице необходимите предпоставки за повишаване на място в по-горен ранг, което обуславя и предложението в този смисъл.
Доколкото  актът на Съдийската колегия се приема в условията на оперативна самостоятелност и има конститутивно действие, повишаването следва да бъде считано от датата на вземане на решението на кадровия орган. Административният орган няма правомощия да определя правила и задължения за административните субекти, които да уреждат правоотношения назад във времето.

11.2. Внася предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за разглеждане и произнасяне. 

ЕДИННИ ФОРМУЛЯРИ

С-1. ОТНОСНО: Извънредно атестиране на Милена Рангелова Даскалова - заместник на административния ръководител - заместник-председател на Окръжен съд - Перник.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРИЕМА ИЗЦЯЛО обобщения доклад на атестационния състав ведно с направеното предложение за извънредно атестиране на Милена Рангелова Даскалова - заместник на административния ръководител - заместник-председател на Окръжен съд – Перник. 

1.2. Налице са условията по чл. 196, ал. 1, т. 4 във връзка с чл. 197, ал. 5, т. 1 от ЗСВ за провеждане на извънредно атестиране на Милена Рангелова Даскалова - заместник на административния ръководител - заместник-председател на Окръжен съд – Перник. 

1.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 100 (сто) точки на Милена Рангелова Даскалова - заместник на административния ръководител - заместник-председател на Окръжен съд – Перник. 

1.4. ПРЕДОСТАВЯ, на основание чл. 205, ал. 1 от ЗСВ, на Милена Рангелова Даскалова - заместник на административния ръководител - заместник-председател на Окръжен съд - Перник, резултатите от атестирането, за запознаване. 

1.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), предложение за провеждане на извънредно атестиране, на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Даскалова. 

С-2. ОТНОСНО: Периодично атестиране на Лилия Георгиева Терзиева - административен ръководител - председател на Районен съд - Велинград. (вх.№ВСС-8929/29.06.2023 г.)
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за периодично атестиране на Лилия Георгиева Терзиева - административен ръководител - председател на Районен съд - Велинград. 

Мотиви: Предложената от ПАК комплексна оценка се намалява от 98 т. на 97 т. по следните съображения:
По Част VI т.1 Правни познания и умения за прилагането им 
	По този критерий ПАК е определила 20 т.
В мотивите си, освен положителните изводи, ПАК е посочила, че се наблюдават известни проблеми при прилагането на практика на правните знания, особено по процесуални въпроси, поради което по-голям е броят на отменените определения и разпореждания. 
Същите констатации са направени и от КАК при анализа на съдебните актове.
За да обоснове определянето на максималния брой точки по този критерий, ПАК се е мотивирала с отчитане условията, при които е работила съдията през периода - в различни съдилища при условията на командироване, непълен състав на съда, натоварване с допълнителна дейност разглеждане на граждански дела от различни съдии, командировани в РС - Велинград, един от най- натоварените в района, където се разглеждат дела със значителна правна и фактическа сложност, за което членовете на ПАК като дългогодишни въззивни съдии и имат преки впечатлени за работата и натовареността на РС - Велинград, наличието на сериозни кадрови проблеми от доста време, вкл. и за адм.ръководство. 
Горните съображения не се споделят от КАК доколкото изложените обстоятелства биха могли да рефлектират върху администрирането на делата и срочността при изготвянето на съдебните актове, но не и върху тяхното качество. 
При това положение КАК намира, че адекватната оценка за качеството на съдебните актове, постановени от съдията през атестационния период, следва да бъде от 19 т. 
По Част VI т.2 Умение за анализ на правнорелевантните факти 
По този критерий определените от ПАК точки са 19 т.
Направени са положителни изводи, че в преобладаващия брой актове са оценени относимите към спора обстоятелства, анализирани са задълбочено, по всички доводи са подробно мотивирани. Отново е преповторено изложеното по първия критерий, свързано с условията на работа на съдията, което на практика няма касателство към настоящия.
При анализа на съдебните актове, извършен от КАК, не се констатират такива, които да бъдат отнесени към този критерий. Ето защо ПАК неправилно е намалила оценката с 1 т. и затова по този критерий следва да бъде определен максималният брой точки – 20 т.
По Част VI т.3 Умение за оптимална организация на работата 
Съображенията на ПАК за намаляване на точките с 1 т., т.е 14 т., са, че съдията имала неприключили в края на атестационния период 15 бр. дела в срок до 1 г. и 23 бр. - над 1 г., като същевременно е отчела факта, че това се дължало на фактическата и правна сложност на същите, проблеми с призоваване на страните, изготвяне на експертизи, както и с действия по спиране на производствата. 
Същевременно е посочено, че 2003 бр. актове по граждански дела били изготвени в 1 м. срок и 46 бр. - в срок до 3 м.; останалите 14 бр. - до 1 г. и 5 бр. - над 1 г., като е посочено, че причина за това забавяне е била обявената извънредна епидемиологична обстановка. Макар този довод да бил основателен, не давал обяснение за актовете, постановени в срок 1 г, сред които били мотивите по 1 бр. НОХД. 
Отчетено е и това, че съдията е pa6oтила при непълен състав на съда, имала е ангажименти с адм. дейност. Освен това, се касаело за дела, при които е усложнена фактическата обстановка, възникнали са проблеми със страните или са налице други обективни причини за продължителността на производството. Имало е дела, които били на доклад на други съдии и били възложени на с-я Терзиева впоследствие. 
На сл.място анализът на данните за натовареност сочат, че РC - Велинград през последните години е един от най-натоварените съдилища в района, а тази на съдията е по-висока от тази на конкретния ОСВ.
Предвид изложените мотиви КАК приема, че същите аргументират тъкмо обратното – за липсата на основание за намаляване с 1 т. и затова следва да бъде определен максималният брой точки – 15 т.
	По Част VI т.5 Спазване на правилата за етично поведение
	По отношение на съдията КПЕ при ОС-Пазарджик се е произнесла със становище, обективирано в Протокол от 01.03.2023 г., за допуснато от съдията нарушение на КЕПБМ. По повод на същото становище по образуваната във ВСС преписка с вх. № ВСС-17895/7.03.2023 г., Комисията по професионална етика при СК на ВСС в Протокол № 4/16.03.2023 г е приела за сведение становището на КПЕ при ОС-Пазарджик за допуснато от съдия Л.Терзиева нарушение по т.т.4.1, 4.3, 5.4, 5.5, 5.6 от КЕПБМ. Прието е да се изпрати писмо на КПЕ към ОС – Пазарджик, с което да се укаже, че съгласно чл. 19 от Правилата за организацията и дейността на комисиите по професионална етика в съдилищата, когато КПЕ стигне до извод за допуснато нарушение на принципите регламентирани в Кодекса, следва да уведоми всички субекти по чл. 312 от ЗСВ. По този повод е сезиран ИВСС, който на 2.06.2023 г е взел решение за прекратяване на проверките, извършвани съгласно Заповед № СР-17-58/31.01.2023г на Гл.инспектор в частта, образувана по сигнал вх.№ 277040/23.12.2022 г. на ИВСС, на осн.чл.175ф от ЗСВ и на осн.чл.175к ал.4 от ЗСВ.
	Доколкото за допуснатите от съдията нарушения на КПЕБМ е изразено становище от КПЕ при ОС–Пазарджик, то оценката по този критерий следва да бъде намалена с 1 т., с оглед липсата на данни за предприети други действия спрямо съдията от съответните компетентни органи.
По Част VII т.4 Брой необжалвани от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично, и основанията за това 
Определените от ПАК максимален брой точки следва да бъдат редуцирани с 1 т. предвид възприетата от КАК практика, когато общият брой изцяло отменени актове надвишава 20 %, както е в случая, същият е близо 21% 
По останалите критерии КАК се съгласява с оценките, предложени от ПАК и определя комплексна оценка „Много добра“ - 97 (деветдесет и седем) точки на Лилия Георгиева Терзиева – административен ръководител – председател на Районен съд - Велинград.

2.2. Налице са условията по чл. 196, ал. 1, т. 3 от ЗСВ за провеждане на периодично атестиране на Лилия Георгиева Терзиева - административен ръководител - председател на Районен съд – Велинград. 

2.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 97 (деветдесет и седем) точки на Лилия Георгиева Терзиева - административен ръководител - председател на Районен съд – Велинград. 

2.4. ПРЕДОСТАВЯ, на основание чл. 205, ал. 1 от ЗСВ, на Лилия Георгиева Терзиева - административен ръководител - председател на Районен съд - Велинград, резултатите от атестирането, за запознаване. 

2.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), предложение за провеждане на периодично атестиране, на основание чл. 196, ал. 1, т. 3 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Терзиева. 

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

С-3. ОТНОСНО: Предложение от административния ръководител - председател на Районен съд - Горна Оряховица за повишаване на Цветелина Свиленова Цонева - Кондова - съдия в Районен съд - Горна Оряховица, с ранг „съдия в ОС“, на място в по-горен ранг „съдия в АС“. (вх.№ВСС-1392/29.01.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), ДА ПОВИШИ, на основание чл. 234 от ЗСВ, Цветелина Свиленова Цонева - Кондова - съдия в Районен съд - Горна Оряховица, с ранг „съдия в ОС“, на място в по-горен ранг „съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

3.2. Внася предложението в заседание на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), насрочено за  06.02.2024 г., за разглеждане и произнасяне. 

ДОПЪЛНИТЕЛНИ ТОЧКИ 

Р-12. ОТНОСНО: Протокол от проведено заседание на Пленума на Върховния административен съд, във връзка с чл. 36, ал. 1 и §6 от Наредба №1 от 09.02.2017 г., за определяне чрез жребий на резервен член на конкурсната комисия по конкурса за повишаване в длъжност „съдия“ във Върховния административен съд, обявен с решение на Съдийската колегия на ВСС по Протокол №13/11.04.2023 г. (oбн. ДВ, бр. 35/18.04.2023 г.)
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

12.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОБЯВИ Севдалина Пенчева Червенкова-Минкова – съдия във Върховен административен съд, за втори резервен член, със статут на действащ съдия, на конкурсната комисия за повишаване в длъжност „съдия“ във Върховен административен съд, определена, на основание чл. 189, ал. 5, т. 5 от ЗСВ, във връзка с чл. 36, ал. 1 и ал. 7 и §6 от Наредба №1 от 09.02.2017 г., чрез жребий от Пленума на Върховния административен съд.

12.2. ВНАСЯ предложението в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 06.02.2024 г., за  разглеждане и произнасяне.

ЗАМ.-ПРЕДСЕДАТЕЛ НА КОМИСИЯТА
ПО АТЕСТИРАНЕТО И КОНКУРСИТЕ
КЪМ СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ: (п)
ВЕРОНИКА ИМОВА

Изготвил: И. Йосифова